./data/phi0914/phi00145/phi0914.phi00145.perseus-lat1.xml
Titus Livius (Livy)
adsuetis regio imperio tamen novum formam				terribilem praebuit, tribunal, summoto aditus, praeco, accensus, insueta omnia				oculis auribusque, quae vel socios, nedum hostes victos terrere possent   silentio per praeconem facto Paulus Latine, quae senatui,				quae sibi ex consilii sententia visa essent, pronuntiavit  ea Cn Octavius praetor — nam et ipse aderat —				interpretata sermone Graeco referebat:  omnium primum liberos esse iubere						 Macedonas, habentis urbes easdem				agrosque, utentes legibus suis, annuos creantis magistratus; tributum dimidium eius,				quod pependissent regibus, pendere populo Romano  				deinde in quattuor regiones dividi Macedoniam  unam fore et primam partem quod agri				inter Strymonem et Nessum sit amnem;  accessurum huic parti trans Nessum, ad				orientem versum, qua Perseus tenuisset vicos, castella, oppida, praeter Aenum et				Maroneam et Abdera; cis Strymonem autem vergentia ad occasum, Bisalticam omnem						 cum Heraclea, quam Sinticen				appellant   secundam fore regionem, quam ab ortu				Strymo amplecteretur amnis, praeter Sinticen, Heracleam et Bisaltas, ab occasuque				Axius terminaret fluvius, additis Paeonibus, qui prope Axium flumen ad regionem				orientis colerent   tertia pars facta, quam Axius				ab oriente, Peneus amnis ab occasu cingunt; ad septentrionem Bora mons obicitur 				adiecta huic parti regio Paeoniae, qua ab occasu praeter Axium amnem porrigitur;					Edessa quoque et Beroea eodem concesserunt 				quarta regio trans Boram montem, una parte confinis Illyrico, altera Epiro  capita				regionum, ubi concilia fierent, primae regionis Amphipolim, secundae Thessalonicen,				tertiae Pellam, quartae Pelagoniam fecit   eo concilia suae cuiusque regionis						 indici, pecuniam conferri, ibi				magistratus creari iussit  pronuntiavit deinde neque conubium neque commercium				agrorum aedificiorumque inter se placere cuiquam extra fines regionis suae esse 					 metalla quoque auri atque argenti non				exerceri, ferri et aeris permitti  vectigal exercentibus dimidium eius inpositum,				quod pependissent regi   et sale invecto uti				vetuit  Dardanis repetentibus Paeoniam, quod et sua fuisset et continens esset				finibus suis, omnibus dare libertatem pronuntiavit, qui sub regno Persei fuissent 					 post non impetratam Paeoniam salis commercium				dedit; tertiae regioni imperavit, ut Stobos Paeoniae deveherent, pretiumque statuit 									navalem materiam et ipsos caedere et alios				pati vetuit  regionibus, quae adfines barbaris essent — excepta autem tertia omnes				erant —, permisit, ut praesidia armata in finibus extremis haberent